wannaphong/clean_thaiwikipedia huggingface dataset:
# มาชิโระ โมริทากะ
มาชิโระ โมริทากะ  เป็นตัวละครเอกจากเรื่อง วัยซนคนการ์ตูน

 ประวัติ 
เด็กหนุ่มผู้ที่ใช้ชีวิตแบบเด็กมัธยมทั่ว ๆ ไป ยังไม่มีความฝันในอนาคต แต่มีความสามารถในการวาดภาพเป็นเลิศ เขาได้แอบชอบอาซึกิ มิโฮะอยู่
วันหนึ่งเขาได้ถูกชักชวนให้เป็นนักเขียนการ์ตูนจาก ทาคากิ อาคิโตะ หลังจากที่ อากิโตะ เห็นรูปอาซึกิ มิโฮะที่ โมริทากะวาดไว้ในสมุดจด
แต่เขาก็ได้ปฏิเสธไป

หลังจากนั้นเขาก็ได้ถูกอากิโตะพาตัวไปที่บ้านของ มิโฮะ เพื่อที่จะสารภาพเรื่องที่จะเป็นนักเขียนการ์ตูน ทำให้เขารู้ว่า ที่จริงแล้วมิโฮะนั้นอยากจะเป็นนักพากย์การ์ตูน เมื่อเขาถูกมิโฮะจ้องหน้าใกล้ ๆ จึงตื่นเต้นและเอาเรื่องของเขาไปปนกับเรื่องของคุณอาของเขาที่เป็นนักเขียนการ์ตูน ที่ได้แอบรักผู้หญิงคนหนึ่งอยู่ และต้องการที่จะทำให้การ์ตูนเป็นแอนิเมชันจะได้ขอผู้หญิงคนนั้นแต่งงาน โมริทากะจึงได้หลุดปากไปว่า "ถ้าการ์ตูนของผมได้เป็นแอนิเมชันแล้ว และได้คุณอาซึกิเป็นคนพากย์ตัวนางเอก แล้วมาแต่งงานกันนะครับ" มิโฮะจึงได้แต่เขินแล้ววิ่งเข้าบ้านไป และตอบตกลงกลับมาทางอินเตอร์โฟนแทน โดยมีเงื่อนไขว่าจะไม่พบหน้ากันอีก จนกว่าฝันจะเป็นจริง

พวกเขาได้ใช้นามปากกว่า อาชิโรกิ มุโตะ โดยมีผลงานซี่รี่ย์ทั้งหมด 3 เรื่อง เรื่องสั้น 7 เรื่อง และเรื่องที่ไม่ได้ลงซีรีส์ 1 เรื่องคือ

 เรื่องสั้น 
 โลกคู่ขนาน - เป็นเรื่องที่นำไปเสนอกับฝ่ายบก.ของจัมป์ มีชื่อเรื่องชั่วคราวคือ "W Earth" (ดับเบิ้ล เอิร์ท)
 เราสองคน - ผลงานชิ้นที่สองที่นำไปให้ฝ่ายบก.ดู แล้วเข้าส่งประกวดถ้วยอนาคตทองคำ
 แองเจิล เดย์ส - ผลงานที่ส่งเข้าชิงรางวัลถ้วยอนาคตทองคำแต่ก็ตกรอบ มีชื่อเรื่องชั่วคราวในตอนแรกคือ "เทวทูตของฉัน"
 เงินตรา ปัญญา พิชิตโลก - เรื่องเปิดตัว อาชิโรกิ มุโตะ ลงตีพิมพ์ใน อากามารุ จัมป์
 ใน 1 พันล้าน - ผลงานที่ลงเข้าชิงรางวัลเท็ตสึกะครั้งสุดท้ายของพวกเขา ถูกตีพิมพ์ลงใน โชเน็นจัมป์รายสัปดาห์
 TEN - ตีพิมพ์ใน โชเน็นจัมป์ มีชื่อเรื่องชั่วคราวคือ "Hitman 10"
 Future Watch นาฬิกาอนาคต - ตีพิมพ์ใน โชเน็นจัมป์ ฉบับถัดจากฉบับที่ลง TEN
 วันวานวัยหวาน - เรื่องสั้นที่โมริทากะแต่งและวาดภาพ ส่งเองเข้าประกวดในการแข่งขันเรื่องสั้นแนวรัก แต่ผลออกมาไม่เป็นที่น่าพอใจเท่าไร

 ซีรีส์ 
 นักสืบร้อยเล่ห์ TRAP - ผลงานซี่รี่ย์เรื่องแรกของอาชิโรกิ มุโตะ ตีพิมพ์ลงในโชเน็นจัมป์ ถูกตัดจบหลังจากที่ความนิยมตกต่ำลงเพราะต้องหยุดพิมพ์เนื่องจาก โมริทากะ ต้องเข้าโรงพยาบาล
 ทันโทะ ลุยเลอะ - ผลงานซี่รี่ย์เรื่องที่ 2 ตีพิมพ์ลงในโชเน็นจัมป์ เจ้าตัวเข้าไปขอให้จบเรื่องเอง เพราะว่า อาคิโตะ ไม่สามารถคิดสตอรีบอร์ดของเรื่องออกมาได้
 Perfect Crime Party (PCP) - ตีพิมพ์ลงในโชเน็นจัมป์ ตอนแรกมีชื่อเรื่องว่า Perfect Crime Club หรือ ชมรมอาชญากรรมสมบูรณ์แบบ แต่ไปซ้ำกับชื่อหนังเรื่องหนึ่ง จึงได้เปลี่ยนชื่อใหม่
 Reversi - ผลงานที่เขียนต่อจาก PCP (ภาคประถม) ใน"โชเน็นจัมป์" และเขียนพร้อมกับ PCP (ภาคม.ต้น) ซึ่งย้ายไปลงใน "ฮิชโชจัมป์" แทน

 เรื่องที่ไม่ได้ลงซีรีส์ 
 KTM เงินตรา ปัญญา รูปลักษณ์ พิชิตโลก
# เบนจามิน แบร็ต
เบนจามิน แบร็ต  เกิดเมื่อวันที่ 16 ธันวาคม ค.ศ. 1963 เป็นนักแสดงชาวอเมริกัน เขามีชื่อเสียงจากการรับบทเป็น เรย์ เคอร์ติส ในซีรีส์โทรทัศน์เรื่อง Law & Order เขายังปรากฏตัวในภาพยนตร์เรื่อง Blood in Blood Out, Miss Congeniality, Traffic, และ Piñero เขายังแสดงในละครดราม่าทางช่องเอแอนด์อี เรื่อง The Cleaner
# จอร์แดน ไนต์
จอร์แดน เนเธเนียล มาร์เซล ไนต์  เกิดเมื่อวันที่ 17 พฤษภาคม ค.ศ. 1970 เป็นนักร้อง-นักแสดงชาวอเมริกัน เป็นที่รู้จักในฐานะนักร้องนำวงบอยแบนด์ที่ชื่อ นิวคิดส์ออนเดอะบล็อก (NKOTB) ที่โด่งดังในคริสต์ทศวรรษ 1980-1990 เขามีสไตล์การร้องในลักษณะ ฟอลเซตโต ที่ได้รับอิทธิพลมาจาก เดอะสไตลิสติกส์ หลังจากนิวคิดส์ออนเดอะบล็อกแตกวงแล้ว จอร์แดนทำผลงานเดี่ยว ออกซิงเกิลติดท็อป 40 อยู่ 4 เพลง เพลงดังที่สุดคือเพลง "Give It To You" ออกในปี 1999 แต่หลังจากนั้นเขาก็ไม่มีเพลงติดชาร์ตบิลบอร์ดฮอต 100 อีกเลย จอร์แดนมีผลงานสตูดิโออัลบั้ม 2 ชุด อัลบั้มรีมิกซ์ 1 ชุด และอีพี  1 ชุด
# จัสติน แชมเบอส์
จัสติน ดับเบิลยู แชมเบอส์  เกิดเมื่อวันที่ 11 กรกฎาคม ค.ศ. 1970 เป็นนักแสดงชาวอเมริกัน อดีตนายแบบแฟชั่นแคลวินไคลน์ ในปี 2005 เขาแสดงในซีรีส์แนวดราม่าทางช่องเอบีซี ที่ชื่อ Grey's Anatomy รับบทเป็น ดร. อเล็กซ์ คาเรฟ
# โพโลควานี
โพโลควานี (แปลว่า "สถานที่แห่งความปลอดภัย" ในภาษาโซโทเหนือPolokwane - The Heart of the Limpopo Province.  City of Polokwane official website. Retrieved on October 15, 2009.) หรือชื่อเดิม ปีเตอส์เบิร์ก เป็นเมืองหลวงของจังหวัดลิมโปโปในประเทศแอฟริกาใต้ และเป็นเขตเมืองที่ใหญ่ที่สุดที่อยู่เหนือกว่าจังหวัดเคาเต็ง โดยโพโลควานีเป็นหนึ่งในเมืองที่ใช้จัดการแข่งขันฟุตบอลโลก 2010

 ประชากร 
ใน ค.ศ. 1904 ปีเตอส์เบิร์กมีประชากร 3,276 คน โดยในนั้นมีคนผิวขาวถึง 1,620 คน (49.5%) ปีเตอส์เบิร์กถูกกำหนดให้เป็นเมืองของคนผิวขาวในยุคของการถือผิว ดังนั้นจึงมีประชากรผิวขาวเป็นจำนวนมากในช่วงก่อนคริสตทศวรรษ 1990 และหลังจากสิ้นสุดยุคการถือตัว ตัวเมืองก็มียังมีประชากรผิวขาวหลงเหลือมาก อย่างไรก็ตาม ตำบลเพื่อนบ้านมีประชากรผิวดำเป็นส่วนใหญ่

การสำมะโนครัวเมื่อปี 2011 เปิดเผยว่าโพโลควานีมีประชากร 130,028 คนจาก 43,846 ครัวเรือน

 กลุ่มชาติพันธุ์  ร้อยละ แอฟริกันผิวดำ  74.4 ผิวสี  3.7 อินเดีย/เอเชีย	 3.1 ผิวขาว  18.2 อื่น ๆ  0.6

 ย่านชานเมือง 
ย่านชานเมืองที่เป็นที่รู้จัก ได้แก่ เวสเทนเบิร์ก (Westenburg), เนอร์วานา (Nirvana), เบนดอร์ (Bendor), เวลเกเลเกน (Welgelegen), มอเรเกลิด (Moregloed), อันนาเดล (Annadale), ไอวีเดล (Ivydale), ฟลอราพาร์ก (Flora Park), เฟานาพาร์ก (Fauna Park), เพนีนาพาร์ก (Penina Park), ไอวีพาร์ก (Ivy Park), ฮอสพิทัลพาร์ก (Hospital Park), สเตอร์พาร์ก (Ster Park), ดัลมาดา (Dalmada), บรอดแลนส์ (Broadlands), วูดแลนส์ (Woodlands), เซาเทิร์นเกตเวย์ (Southern Gateway) และทอร์นฮิลล์ (Thornhill) กลุ่มย่านชานเมืองขนาดใหญ่หรือคลัสเตอร์มีอยู่ 3 แห่ง ได้แก่

 คลัสเตอร์เซชีโก - อยู่ทางทิศตะวันตกเฉียงเหนือของเมือง
 คลัสเตอร์โมเลโป/มาจา/Chuene - อยู่ทางทิศใต้ของเมืองไปประมาณ 20 กิโลเมตร
 คลัสเตอร์ Mankweng/Sebayeng/Dikgale - อยู่ทางทิศตะวันออกเมืองไปประมาณ 30 กิโลเมตร

 ภูมิอากาศ 

โพโลควานีมีสภาพภูมิอากาศแบบกึ่งแห้งแล้ง แม้ว่าที่ตั้งของเมืองจะอยู่ในช่วงทรอปิกออฟแคปริคอร์น แต่ก็มีสภาพภูมิอากาศที่สูงด้วยที่ตั้งบนที่ราบสูง 1,230 เมตรเหนือระดับน้ำทะเล อุณหภูมิโดยเฉลี่ยอยู่ที่ 21–22 องศาเซลเซียสในเดือนมกราคม และลดลงถึง 11 องศาเซลเซียสในเดือนกรกฎาคม

โพโลควานีมีภูมิอากาศที่ค่อนข้างแห้ง มีฝนตกในฤดูร้อนและแห้งแล้งในฤดูหนาว ปริมาณน้ำฝนเฉลี่ยนต่อปีอยู่ที่  เดือนธันวาคม-มกราคม เป็นเดือนที่มีฝนตกมากที่สุด และเดือนกรกฎาคมมีฝนตกน้อยที่สุดGHCN monthly rainfall Pietersburg, NGDC, 1932-1992
# เลโอเนล ซันเชซ
เลโอเนล กิเยร์โม ซันเชซ ลิเนโรส (, 25 เมษายน ค.ศ. 1936 – 2 เมษายน ค.ศ. 2022) เป็นอดีตนักฟุตบอลอาชีพ เขาถือเป็นหนึ่งในผู้เล่นที่สำคัญที่สุดของชิลี ซันเชซถือสถิติจำนวนเกมที่เล่นมากที่สุดของชิลี กับ 84 เกม และทำประตู 23 ประตู ในระหว่างปี 1955 ถึง 1968rsssf: Leonel Sánchez
# วลาดิมีร์ ไวส์ (นักฟุตบอลเกิดปี พ.ศ. 2532)
วลาดิมีร์ ไวส์  เกิดเมื่อวันที่ 30 พฤศจิกายน ค.ศ. 1989 ที่กรุงบราติสลาวา เป็นนักฟุตบอลชาวสโลวัก ปัจจุบันเล่นให้กับสโมสรกีฬาเลควียาในประเทศกาตาร์
# วลาดิมีร์ ไวส์
วลาดิมีร์ ไวส์  อาจหมายถึง
 วลาดิมีร์ ไวส์ (นักฟุตบอลเกิดปี พ.ศ. 2482) อดีตนักฟุตบอลชาวสโลวาเกีย
 วลาดิมีร์ ไวส์ (นักฟุตบอลเกิดปี พ.ศ. 2507) บุตรชาย อดีตนักฟุตบอลทีมชาติเชโกสโลวาเกียและสโลวาเกีย และหัวหน้าผู้ฝึกสอนทีมชาติสโลวาเกีย 
 วลาดิมีร์ ไวส์ (นักฟุตบอลเกิดปี พ.ศ. 2532) หลานชาย นักฟุตบอลสโมสรฟุตบอลแมนเชสเตอร์ซิตี
# ฟุตบอลทีมชาติฮอนดูรัส
ฟุตบอลทีมชาติฮอนดูรัส  หรือมีฉายาว่า Los Catrachos, La Bicolor, La H หรือ La Selección เป็นตัวแทนทีมฟุตบอลจากประเทศฮอนดูรัส อยู่ภายใต้การดูแลของสมาพันธ์ฟุตบอลอิสระแห่งชาติฮอนดูรัส (Federación Nacional Autónoma de Fútbol de Honduras) (ก่อตั้งปี 1951) ทีมชาติฮอนดูรัสได้ตำแหน่งชนะเลิศโกลด์คัพ ปี 1981 และได้ที่ 3 ในการแข่งขันโกปาอาเมริกาปี 2001 ทีมชาตฮอนดูรัสยังได้เข้าแข่งขันรอบสุดท้ายฟุตบอลโลก 2010 หลังจากที่เคยเข้ารอบครั้งแรกในการแข่งขันฟุตบอลโลก 1982
# วลาดิมีร์ ไวส์ (นักฟุตบอลเกิดปี พ.ศ. 2482)
วลาดิมีร์ ไวส์  เกิดเมื่อวันที่ 21 กันยายน ค.ศ. 1939 เป็นอดีตนักฟุตบอลชาวสโลวาเกีย ตำแหน่งกองหลัง และต่อมาเป็นโค้ช เขาเคยได้รับเหรียญเงินในการแข่งขันโอลิมปิกฤดูร้อน 1964

บุตรชายของเขา ชื่อวลาดิมีร์ ไวส์ เป็นหัวหน้าผู้ฝึกสอนให้ฟุตบอลทีมชาติสโลวาเกีย ส่วนหลานชาย วลาดิมีร์ ไวส์ ก็เป็นนักฟุตบอลที่เล่นอยู่กับสโมสรฟุตบอลแมนเชสเตอร์ซิตี
# วลาดิมีร์ ไวส์ (นักฟุตบอลเกิดปี พ.ศ. 2507)
วลาดิมีร์ ไวส์  เกิดเมื่อวันที่ 22 กันยายน ค.ศ. 1964 อดีตนักฟุตบอลชาวสโลวาเกีย ปัจจุบันเขาเป็นผู้จัดการฟุตบอลทีมชาติสโลวาเกีย เขาร่วมเข้าแข่งขันฟุตบอลโลก 1990 ในฐานะนักฟุตบอลทีมชาติเชโกสโลวาเกีย เขาเล่นให้ทีมชาติ 19 ครั้ง และ 12 ครั้งสำหรับทีมชาติสโลวาเกีย เขามีบุตรชายและบิดาเป็นนักฟุตบอลเช่นเดียวกัน ซึ่งทั้งบุตรชายและบิดาของเขาก็ชื่อวลาดิมีร์ ไวส์
# ฟุตบอลทีมชาติแอฟริกาใต้
Name               =  |
  Badge              = South Africa FA.png |
  FIFA Trigramme     = RSA |
  Nickname           = Bafana Bafana(The Boys)บ่อเพชร (ฉายาในภาษาไทย) |
  Association        = สมาคมฟุตบอลแอฟริกาใต้ |
  Confederation      = CAF (Africa) |
  Sub-confederation  = COSAFA |
  Coach              = เอฟราอิม มาชาบา  |
 Asst Manager       = โอเวน ดา กามา   ทาโบ เซน็อง  |
  Captain            = ดีน เฟอร์แมน | 
  Most caps          = แอรอน โมโคเอนา (107) |
  Top scorer         = เบนนี แม็คคาร์ธีย์ (32) |
  Home Stadium       = ซอกเกอร์ซิตี |
  FIFA Rank          =|
FIFA max = 16|
FIFA max date = สิงหาคม 1996|
FIFA min = 124|
FIFA min date = ธันวาคม 1992|
  Elo Rank           = 53 (ตุลาคม 2014) |
Elo max = 21 (9)|
Elo max date = กันยายน 1996 (ตุลาคม 1955)The Elo ratings website  lists 21 as the highest reached position, though after 23 (too few?) matches between 1947 and 1955, almost all with Australia and New Zealand, it had reached 9th place. |
Elo min = 94|
Elo min date = พฤษภาคม 2006|
  pattern_la1=_rsa10h|pattern_b1=_rsa10h|pattern_ra1=_rsa10h|pattern_sh1=_esp_08|
  leftarm1=019585|body1=019585|rightarm1=019585|shorts1=008000|socks1=F7EB29|
  pattern_la2=_rsa10a|pattern_b2=_rsa10a|pattern_ra2=_rsa10a|pattern_sh2=_rsa10a|
  leftarm2=019585|body2=019585|rightarm2=019585|shorts2=F7EB29|socks2=008000|
  First game         = สหภาพแอฟริกาใต้ 2 – 1 สาธารณรัฐไอร์แลนด์ (กรุงเบลฟาสต์, ไอร์แลนด์เหนือ; 24 กันยายน 1924) |
  Largest win        = ออสเตรเลีย 0 – 8  สหภาพแอฟริกาใต้ (อดิเลด, ออสเตรเลีย; 17 กันยายน 1955) |
  Largest loss       = บราซิล 5 – 0 สาธารณรัฐแอฟริกาใต้ (โจฮันเนสเบิร์ก, แอฟริกาใต้; 5 มีนาคม 2014)|
  World cup apps     = 3 |
  World cup first    = 1998 |
  World cup best     = รอบที่ 1, 1998 และ 2002 |
  Regional name      = African Nations Cup |
  Regional cup apps  = 7 |
  Regional cup first = 1996 |
  Regional cup best  = ผู้ชนะ, 1996|
  Confederations cup apps     = 2 |
  Confederations cup first    = 1997 |
  Confederations cup best = ที่ 4, 2009
}}

ฟุตบอลทีมชาติแอฟริกาใต้  หรือ บาฟานา บาฟานา (Bafana Bafana มีความหมายว่าเด็กชาย) เป็นตัวแทนทีมฟุตบอลจากประเทศแอฟริกาใต้ อยู่ภายใต้การดูแลของสมาคมฟุตบอลแอฟริกาใต้ (SAFA) ทีมกลับมาเล่นระดับโลกในปี 1992 หลังจากหลายปีที่ถูกฟีฟ่าแบนจากนโยบายการแบ่งแยกสีผิว และในปี 2010 แอฟริกาใต้เป็นประเทศแรกที่เป็นเจ้าภาพ ในทวีปแอฟริกา ในฟุตบอลโลก 2010 เดือนมิถุนายน ซิฟิเว่ ทีชาบาลาล่ายังเป็นคนแกรที่ทำคะแนนให้กับทีมชาติแอฟริกาใต้ในการแข่งขันฟุตบอลโลก ทีมชาติแอฟริกาใต้ประสบความสำเร็จในการเป็นผู้ชนะการแข่งขันแอฟริกาคัพออฟเนชันส์ ในปี 1996 ที่ประเทศตนเองเป็นเจ้าภาพ

 ผู้เล่นชุดปัจจุบัน ข้อมูล ณ วันที่ 1 กันยายน ค.ศ. 2017''
# ลุยเซา
อังเดร์ซง ลูอีส ดา ซิลวา  หรือที่รู้จักกันในชื่อ ลุยเซา  เกิดเมื่อวันที่ 13 กุมภาพันธ์ ค.ศ. 1981 ที่เมืองอังปารู  รัฐเซาเปาลู เป็นนักฟุตบอลชาวบราซิล ปัจจุบันเล่นตำแหน่งกองหลังตัวกลาง ให้กับทีมไบฟีกาในโปรตุเกสลีกา

ลุยเซายังติดในฟุตบอลทีมชาติบราซิล เข้าร่วมแข่งขัน 40 นัดและทำประตูได้ 3 ประตู
# ฟุตบอลทีมชาติชิลี
ฟุตบอลทีมชาติชิลี  เป็นตัวแทนทีมฟุตบอลจากประเทศชิลี อยู่ภายใต้การดูแลของสหพันธ์ฟุตบอลชิลี  ซึ่งก่อตั้งในปี ค.ศ. 1895 ทีมชาติชิลีเข้าร่วมการแข่งขันฟุตบอลโลกรอบสุดท้าย 7 ครั้ง, เคยเป็นเจ้าภาพการแข่งขันฟุตบอลโลก 1962 ซึ่งในปีนั้นได้ที่ 3 และครองแชมป์โกปาอาเมริกา 2015 ซึ่งชิลีเป็นเจ้าภาพ และยังได้ครองแชมป์โกปาอาเมริกา 2016 ที่สหรัฐอเมริกา ซึ่งเป็นการแข่งขันครั้งพิเศษในปีต่อมาอีกด้วย

ผู้เล่นชุดปัจจุบัน
ข้อมูลเมื่อวันที่ 5 กันยายน ค.ศ. 2017

เกียรประวัติ
 ฟุตบอลโลก
 อันดับที่ 3 (1): 1962
เซาท์อเมริกา แชมเปียนชิป / โกปาอาเมริกา
ชนะเลิศ (2) 2015, 2016
 รองชนะเลิศ (4): 1955, 1956, 1979, 1987
 ที่ 3 (5): 1926, 1941, 1945, 1967, 1991
 ที่ 4 (10): 1916, 1917, 1919, 1920, 1924, 1935, 1939, 1947, 1953, 1999
 แพนอเมริกันเกมส์'''
 รองชนะเลิศ (1): 1952

อดีตผู้เล่นคนสำคัญ
 อิวาน ซาโมราโน่
 ฮุมแบร์โต้ ซัวโซ
# นกเป็ดผีเล็ก
นกเป็ดผีเล็ก  เป็นนกน้ำในวงศ์นกเป็ดผี มีการกระจายพันธุ์เป็นวงกว้าง

 ลักษณะ 
[[ไฟล์:Little_Grebe_Singanallur_Lake_Coimbatore.jpg|thumb|right|ฝูงนกเป็ดผีเล็กในทะเลสาบ รัฐทมิฬนาฑู อินเดีย]]
นกเป็ดผีเล็กเป็นนกน้ำขนาดเล็ก ปากแหลมสีเหลืองอ่อน นกโตเต็มวัยหน้าผาก ท้ายทอยถึงหลังสีน้ำตาลเข้ม คอสีแดง แก้ม อก และท้องสีน้ำตาลแกมเหลือง ชุดขนฤดูผสมพันธุ์หน้าและแก้มจะเปลี่ยนเป็นน้ำตาลแดงเข้ม สีข้างน้ำตาล ปากดำ โคนปากเหลือง ตาเหลือง

นกวัยอ่อนมีปากสีเหลืองปลายสีดำเล็กๆ มีลายทางดำสลับขาวที่แก้มและข้างคอ สีปากจะเข้มขึ้นตามวัย

ร้องเสียง "กรี๊รก-กรี๊รกกก..." รัวบุญส่ง เลขะกุล นกเมืองไทย ISBN 978-974-619-181-4

thumb| Tachybaptus ruficollis
 อนุกรมวิธาน 
มีชนิดย่อย 9 ชนิดแบ่งตามขนาดและสี
 T. r. ruficollis พบจากยุโรปและทางตะวันตกเฉียงของรัสเซียลงไปทางใต้ถึงตอนเหนือของแอฟริกา
 T. r. iraquensis พบในตะวันออกเฉียงใต้ของอิรักและตะวันตกเฉียงใต้ของอิหร่าน
 T. r. capensis พบในพื้นที่บางส่วนของทะเลทรายซาฮารา มาดากัสการ์ ศรีลังกาและอนุทวีปอินเดียขยายไปทางตะวันออกถึงประเทศพม่า
 T. r. poggei T. r. philippensis T. r. cotobato T. r. tricolor T. r. volcanorum T. r. collaris''

 พฤติกรรม 
นกเป็ดผีเล็กเป็นนกที่ว่ายน้ำและดำน้ำเก่ง เพื่อจับปลาและสัตว์น้ำไม่มีกระดูกสันหลังที่อยู่ใต้น้ำเป็นอาหาร หลบซ่อนตัวตามพุ่มไม้

นกเป็ดผีเล็กสร้างรังริมน้ำ วางไข่ 4-7 ใบ เมื่อออกจากรังจะเอาวัชพืชคลุมไข่ไว้ ลูกนกว่ายน้ำได้ทันทีหลังออกจากไข่ไม่นานและบ่อยครั้งพบบรรทุกอยู่บนหลังพ่อแม่
# ไก่ฟ้าหลังเทา
ไก่ฟ้าหลังเทา  เป็นไก่ฟ้าที่พบในป่าทึบโดยเฉพาะในตีนเขาของเทือกเขาหิมาลัย จากแม่น้ำสินธุไปทางตะวันตกจนถึงไทย มันถูกนำเข้าสู่รัฐฮาวาย (แต่ค่อน ข้างหายาก) ที่นั่นมันจัดเป็นชนิดพันธุ์ต่างถิ่นที่กินและแพร่กระจายพืชชนิดพันธุ์ต่างถิ่น ตัวผู้มีขนหลากหลายขึ้นกับชนิดย่อย แต่อย่างน้อยก็มีสีขนดำออกฟ้า ขณะที่เพศเมียเป็นสีน้ำตาลทั้งตัว ทั้งสองเพศมีหนังสีแดงที่หน้า ขาออกเทาMcGowan, P. J. K. (1994). Kalij Pheasant (Lophura leucomelanos). pp. 533 in: del Hoyo, J, A. Elliott, & J. Sargatal (1994). Handbook of the Birds of the World. Vol. 2. New World Vultures to Guineafowl. Lynx Edictions. ISBN 84-87334-15-6 ชนิดย่อยทางตะวันออก 3 ชนิด (oatesi, lineata และ crawfurdi) กำลังถูกคุกคามและ moffitti ซึ่งไม่ทราบสถานะแน่ชัด

 อนุกรมวิธาน 

ไก่ฟ้าหลังเทาเป็นญาติใกล้ชิดกับไก่ฟ้าหลังขาวและมีลูกผสมที่เกิดจากไก่ฟ้าทั้งสองชนิดMacKinnon, J., & K. Phillipps (2000). A Field Guide to the Birds of China. Oxford University Press. ISBN 0-19-854940-5 การจัดวางทางอนุกรมวิธานของ lineata และ crawfurdi ยังคงเป็นที่โต้เถียงกันว่ามันควรจัดเป็นชนิดย่อยของไก่ฟ้าหลังเทา หรือไก่ฟ้าหลังขาวMcGowan, P. J. K., A. L. Panchen (1994). Plumage variation and geographical distribution in the Kalij and Silver Pheasants. Bulletin of the British Ornithologists' Club. 114: 113-123. มันมีขาสีเทาเหมือนไก่ฟ้าหลังเทาแต่มีชุดขนคล้ายกับไก่ฟ้าหลังขาว เหตุผลหนึ่งที่ควรจัดเป็นชนิดย่อยของไก่ฟ้าหลังขาวคือ lineata และ crawfurdi พบทางตะวันออกของแม่น้ำอิระวดี จากเครื่องแบ่งทางสัตววิทยาแล้ว ชนิดย่อยอื่นของไก่ฟ้าหลังเทาพบทางฝั่งตะวันตกของแม่น้ำ (oatesi ชนิดย่อยของไก่ฟ้าหลังเทามีรายงานว่าพบทางตะวันออกของแม่น้ำ แต่ไม่ถูกต้องRobson, C. (2000). A Field Guide to the Birds of South-East Asia. New Holland Publishers. ISBN 1-85368-313-2) บนพื้นฐานของ mtDNA เมื่อเร็วๆนี้ ช่วยยืนยันว่า lineata และ crawfurdi ควรเป็นชนิดย่อยของไก่ฟ้าหลังเทาMoulin, S., E. Randi, C. Tabarroni, & A. Hennache (2003). Mitochondrial DNA diversification among the subspecies of the Silver and Kalij Pheasants, Lophura nycthemera and L. leucomelanos, Phasianidae. Ibis 145: E1-E11

 ลักษณะ 
right|thumb|L. leucomelanos lathami ตัวผู้ในอินเดีย
ตัวผู้ยาว 63-74 ซม. ตัวเมียยาว 50-60 ซม. ลำตัวกลม ชนิดย่อยแบ่งได้เป็นสองกลุ่ม กลุ่มแรก (hamiltoni, leucomelanos, melanota, moffitti และ lathami) พบทางตะวันตกและตอนกลางของพิสัยการกระจายพันธุ์ กลุ่มที่สอง (williamsi, oatesi, lineata และ crawfurdi) พบทางตะวันออก ในตัวผู้กลุ่มแรก มีขนสีดำ-น้ำเงินเหลือบ ตะโพกขาวหรือส่วนล่างขาว ชนิด hamiltoni กระหม่อมขาว (ชนิดอื่นสีดำ-น้ำเงิน) ในกลุ่มที่สองส่วนล่างและกระหม่อมสีดำ-น้ำเงินเหลือบ หางและส่วนบนสีขาว (หรือสีเทาจางๆ) ปนกับขนแน่นเป็นคลื่นสีดำ 

ตัวเมียสีออกน้ำตาล ส่วนล่างมีแต้มขาวสลับดำ ส่วนอื่นๆขนคล้ายเป็นเกล็ด

 พฤติกรรม 
 อาหาร 
อาหารได้แก่ แมลง ตัวหนอน ไส้เดือน สัตว์ขนาดเล็ก และเมล็ดพืชบางชนิด เช่นขุยไผ่ เมล็ดหญ้า ผลไม้สุก 

 การสืบพันธุ์ 
ฤดูผสมพันธุ์อยู่ในช่วงเดือนมีนาคม - พฤษภาคม ทำรังตามแอ่งบนพื้นดินใต้กอไม้รกๆ รองรังด้วยใบหญ้าแห้ง วางไข่ครั้งละ 6 - 9 ฟอง ไข่มีตั้งแต่สีครีมจนถึงสีเนื้อแกมแดง ใช้เวลาฟักไข่ 24 -25 วัน โดยตัวเมียฟักไข่เพียงตัวเดียว ลูกนกแรกเกิดมีขนอุยปกคลุมทั่วตัว หลังออกจากไข่ 3 - 4 ชั่วโมง หรือเมื่อขนแห้งก็จะเดินตามแม่ไปหาอาหารได้ไก่ฟ้าหลังเทา องค์การสวนสัตว์
# สมรถ คำสิงห์
พันโท สมรถ คำสิงห์ อดีตนักมวยสากลสมัครเล่นทีมชาติไทยและอดีตนักมวยไทย ผู้เป็นพี่ชายแท้ ๆ ของ สมรักษ์ คำสิงห์ นักกีฬาชาวไทยคนแรกที่สามารถคว้าเหรียญทองโอลิมปิกมาได้  

สมรถเกิดเมื่อวันที่ 24 กันยายน พ.ศ. 2514 ที่บ้านโนนสมบูรณ์ อำเภอบ้านไผ่(ปัจจุบันแยกเป็นอำเภอบ้านแฮด) จังหวัดขอนแก่น โดยคลอดบนรถโดยสาร ขณะที่นางประยูร ผู้เป็นแม่กำลังเดินทางจะไปคลอดที่สถานีอนามัย จึงได้ชื่อเล่นว่า "บัส" หรือ "รถ"

ทั้งสมรถและสมรักษ์ได้ถูกพ่อ คือ นายแดง ฝึกให้ชกมวยมาตั้งแต่เด็ก โดยขึ้นชกตระเวนไปในแถวบ้านเกิด เนื่องจากความยากจน เมื่อได้เดินทางเข้ามาชกในกรุงเทพฯ พร้อมสมรักษ์น้องชาย สมรถได้ใช้ชื่อว่า "พิมพ์อรัญ ศิษย์อรัญ" ขณะที่สมรักษ์ใช้ชื่อว่า "พิมพ์อรัญเล็ก ศิษย์อรัญ" ซึ่งก็ถือว่าเป็นนักมวยไทยที่มีชื่อเสียงด้วยกันทั้งคู่

และเมื่อเบนเข็มมาชกมวยสากลสมัครเล่น ทั้งคู่ก็เริ่มชกพร้อมกัน โดยที่สมรถชกในพิกัดรุ่น 48 กิโลกรัม (ไลท์ฟลายเวท) ขณะที่สมรักษ์ชกในพิกัด 57 กิโลกรัม (เฟเธอร์เวท) เนื่องจากมีรูปร่างที่เล็กกว่าสมรักษ์น้องชาย

สมรถ คำสิงห์ สามารถคว้าเหรียญทองมาได้ในการแข่งขันกีฬาซีเกมส์ครั้งที่ 18 ที่จังหวัดเชียงใหม่ จึงได้ติดทีมชาติไปแข่งขันในกีฬาโอลิมปิก 1996 ที่นครแอตแลนตา สหรัฐอเมริกา พร้อมกับสมรักษ์ซึ่งก็ได้เหรียญทองมาในคราวเดียวกัน

ซึ่งในการแข่งขันโอลิมปิกครั้งนี้ ทั้งคู่ได้ถูกสื่อมวลชนสหรัฐฯ จับตามองว่าจะเป็นคู่พี่น้องที่สามารถคว้าเหรียญทองโอลิมปิกมาครองพร้อมกันได้เฉกเช่น ลีออง สปิ๊งคส์  และไมเคิล สปิ๊งคส์ ในโอลิมปิกที่นครมอนทรีออล ปี 1976 หรือไม่

ผลการแข่งขัน ในรอบแรก สมรถสามารถเอาชนะ ยาซา กีริทลี นักมวยชาวตุรกีไปได้ 19-4 หมัด ในรอบที่สอง สมรถเอาชนะ ซาบิน บรอไน นักมวยชาวโรมาเนียไป 18-7 หมัด แต่ในรอบที่สาม สมรถเป็นฝ่ายแพ้ เดเนียล เปทรอฟ นักมวยชาวบัลแกเรียไป 18-6 หมัด ซึ่งเปทรอฟต่อมาก็เป็นผู้ที่ได้เหรียญทองในการชกรุ่นนี้ด้วย หลังจากนั้น สมรถก็ได้แขวนนวมไปในที่สุด 

ภายหลังได้เข้าทำงานเป็นโค้ชมวยสากลสมัครเล่น ให้กับสโมสรตำรวจ และได้รับการแต่งตั้งเป็นตำรวจเป็นกรณีพิเศษ ยศ ร้อยตำรวจเอก (ร.ต.อ.)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๕๗ , เล่ม ๑๓๒ ตอนที่ ๑๗ ข หน้า ๗๓, ๒ มิถุนายน ๒๕๕๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๕๑ , เล่ม ๑๒๖ ตอนที่ ๑๑ ข หน้า ๙๒, ๑๕ สิงหาคม ๒๕๕๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน , เล่ม ๑๑๙ ตอนที่ ๘ ข หน้า ๑๗, ๓๑ พฤษภาคม ๒๕๔๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน , เล่ม ๑๓๔ ตอนที่ ๕๙ ข หน้า ๑๖, ๘ พฤศจิกายน ๒๕๖๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๒๒ ข หน้า ๒๔, ๔ ธันวาคม ๒๕๓๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา ประจำปี ๒๕๕๒ , เล่ม ๑๒๗ ตอนที่ ๖ ข หน้า ๑๗, ๖ มิถุนายน ๒๕๕๓
# แซนแทนาแรปเทอร์
แซนแทนาแรปเทอร์ () ชื่อของมันมีความหมายว่าจอมขโมยจากแซนแทนา เป็นเทอโรพอดในตระกูลโคลูซอเรีย ยาวประมาณ 1.25 เมตร อาศัยอยู่ในทวีปอเมริกาใต้ ช่วง(ปลาย Aptian ถึง ช่วงต้น Albian) ในยุคครีเทเชียส เมื่อประมาณ 108 ล้านปีก่อน พบฟอสซิลในปี ค.ศ.1996 โดยฟอสซิลซานตาน่าฟอร์เมชั่น ชั้นหินโบราณอุดมไปด้วยฟอสซิลของสิ่งมีชีวิตและพืช ในรัฐเซอารา ทางตะวันออกเฉียงเหนือของประเทศบราซิล  ถึงมันจะมีชื่อแรปเตอร์ (ที่นิยมใช้กับพวกโดรมีโอซอร์) แต่มันไม่ใช่ไดโนเสาร์กลุ่มโดรมีโอซอร์ 

 ลักษณะ 
แซนแทนาแรปเทอร์ ถูกประกาศชื่อแรกในปี ค.ศ. 1996 มันมีลักษณะและสัดส่วนคล้ายกับออริโนโตรัสเตส นิ้วมือนิ้วเท้ามี3นิ้ว กระดูกมีลักษณะกลวงคล้ายกับกระดูกของนกในปัจจุบัน กระดูกขาส่วนน่องมีความยาวถึงสองในสามของความยาวขาทั้งหมด ร่างกายปราดเปรียวและว่องไว สามารถล่าเหยื่อเป็นฝูงเพื่อล้มเหยื่อขนาดใหญ่ได้
# รายได้ประชาชาติ
รายได้ประชาชาติ  หมายถึง มูลค่าเป็นตัวเงินของสินค้าและบริการขั้นสุดท้าย ตามราคาตลาดที่ผลิตขึ้นด้วยทรัพยากรของประเทศ ในระยะเวลา 1 ปี 

รายได้ประชาชาติ คำนวณได้ 3 วิธี คือ

1.  การคำนวณจากด้านผลิตภัณฑ์ ซึ่งเป็นการรวมมูลค่าของสินค้าและบริการขั้นสุดท้ายที่ประเทศผลิตขึ้น ในระยะเวลา 1 ปี

2.  การคำนวณจากด้านรายได้ เป็นการรวมรายได้ทุกประเภทที่เจ้าของปัจจัยการผลิตได้รับจากการขายปัจจัยให้แก่ ผู้ผลิต

3.  การคำนวณจากด้านรายจ่าย เป็นการคำนวณโดยการนำรายจ่ายของประชาชนในการซื้อสินค้าและบริการขั้นสุดท้ายรวมกัน ในระยะเวลา 1 ปี

ตัวเลขรายได้ประชาชาติ  มีความสำคัญและมีความจำเป็นอย่างยิ่ง สำหรับการศึกษาสถานการณ์เศรษฐกิจของประเทศ  การกำหนดนโยบายเศรษฐกิจ  การเงิน  และการคลังของประเทศ ขณะเดียวกัน ก็มีข้อจำกัดในการใช้ตัวเลขรายได้ประชาชาติ และเป็นเครื่องวัดประสิทธิภาพในการผลิตของประเทศ และสวัสดิการทางเศรษฐกิจ
# ซีเมา ซาบรอซา
ซีเมา เปดรู ฟงเซกา ซาบรอซา  หรือ ซีเมา  เกิดเมื่อวันที่ 31 ตุลาคม ค.ศ. 1979 เป็นอดีตนักฟุตบอลอาชีพชาวโปรตุเกส เกิดที่เมืองวีลารียัล  เล่นในตำแหน่งปีกขวาและกองหน้า เขามีทักษะเรื่องการเลี้ยงลูกและลูกตั้งเตะ
# เปาลู ฟึไรรา
เปาลู รึนาตู รึโบชู ฟึไรรา  (, ; เกิด 18 มกราคม ค.ศ. 1979) เป็นอดีตนักฟุตบอลอาชีพชาวโปรตุเกส ซึ่งลงเล่นในตำแหน่งฟูลแบ็ก  ปัจจุบันเขาเป็นผู้ช่วยผู้จัดการทีมล็อสก์ลีล สโมสรในลีกเอิง

ฟึไรราเคยเป็นนักฟุตบอลในทีมชาติโปรตุเกส ตำแหน่งแบ็กขวา แต่ในบางครั้งก็เล่นแบ็กซ้ายและกองหลังกลาง เขาย้ายจากโปร์ตูมาร่วมทีมเชลซีใน ค.ศ. 2004 เมื่อโชเซ มูรีนโย คว้าตัวเขามาด้วยค่าตัว 13.2 ล้านปอนด์ โดยที่ก่อนหน้านั้นทั้งคู่พึ่งคว้าแชมป์ยูฟ่าแชมเปียนส์ลีกและลีกสูงสุดของโปรตุเกสด้วยกันที่โปร์ตู ฟึไรรามีส่วนสำคัญที่ทำให้แนวรับเชลซีเหนียวแน่นมากในฤดูกาลแรกที่เขาย้ายมา แม้ว่าจะมีอาการบาดเจ็บรบกวนช่วงท้ายฤดูกาล เขาก็ช่วยให้เชลซีคว้าแชมป์ได้เป็นครั้งแรกในรอบ 50 ปีและทำสถิติเสียประตูน้อยที่สุด

ฤดูกาลที่ 2 ของฟึไรรา เขาได้รับโอกาสลงสนามไม่มากนัก โดยตำแหน่งแบ็กขวานั้นมักจะเป็นกัลลาสหรือเจเรมีที่ได้ลง แต่เขายังเป็นตัวเลือกแรกในแชมเปียนส์ลีกและทำประตูแรกกับเชลซีได้ในเกมเอฟเอคัพกับโคลชิสเตอร์

ในเดือนสิงหาคม ค.ศ. 2006 กัลลาสย้ายออกจากทีมไปและคาลิด บูลารูซย้ายเข้ามาแทน ช่วงต้นฤดูกาล 2006/07 บูลารูซยึดตำแหน่งแบ็กขวาตัวจริงไว้ได้ แต่ต่อมาฟึไรราทวงตำแหน่งคืนได้สำเร็จและมีส่วนสำคัญในการหยุดคริสเตียโน โรนัลโดในเอฟเอคัพนัดชิง

ในยุคของอัฟรัม กรันต์ ฟึไรราสลับกันลงในตำแหน่งแบ็กขวากับจูเลียโน เบลเลตตี ที่พึ่งย้ายมาร่วมทีม และลงเล่นเป็นแบ็กซ้ายในเวลาที่แอชลีย์ โคล และเวยน์ บริดจ์ ได้รับบาดเจ็บพร้อมกัน ในช่วงท้ายฤดูกาลเป็นเบลเลตตีที่เล่นเกมรุกได้ดีกว่าได้ลงสนามอย่างต่อเนื่อง แต่ในนัดชิงยูฟ่าแชมเปียนส์ลีกกลับเป็นเอสเซียงที่เล่นเป็นแบ็กขวา ส่วนฟึไรราไม่มีชื่อแม้กระทั่งในม้านั่งสำรอง

ฟึไรราต่อสัญญาไปอีก 5 ปีในเดือนกุมภาพันธ์ ค.ศ. 2008 ภายใต้การคุมทีมของลูอิส ฟีลีปี สโกลารี ที่เคยร่วมงานกันในทีมชาติโปรตุเกสมาก่อน ฟึไรรากลับได้ลงสนามเพียง 7 นาทีโดยเป็นตัวสำรองแทนชูเซ โบซิงกวา ในนัดเปิดฤดูกาล

เขาต้องรอถึงยุคของคืส ฮิดดิงก์ในเดือนกุมภาพันธ์ ค.ศ. 2009 กว่าจะได้ลงเป็นตัวจริงในตำแหน่งแบ็กซ้ายแทนที่แอชลีย์ โคล ขณะนั้นดูเหมือนว่าตัวเลือกแรก ๆ ในตำแหน่งแบ็กขวาจะเป็นของโบซิงกวาและกองหลังสารพัดประโยชน์อย่างอีวานอวิช รวมไปถึงในทีมชาติโปรตุเกสก็เป็นโบซิงกวาที่ยึดตำแหน่งแบ็กขวาไว้

ฟึไรรามีโอกาสลงสนามในคาร์ลิงคัพและทำประตูที่ 2 ของเขากับเชลซีในเกมกับแบล็กเบิร์นซึ่งเป็นเพียงประตูที่ 3 ในการเล่นฟุตบอลอาชีพ ช่วงคริสต์มาสถึงเดือนกุมภาพันธ์ ฟึไรราได้ลงสนามไม่บ่อยนัก หนึ่งในนั้นคือเกมเอฟเอคัพกับคาร์ดิฟที่เขาทำผลงานได้ดี

เมื่อโคลและชีร์คอฟมีอาการบาดเจ็บ ฟึไรราที่รอโอกาสอยู่ก็ทำหน้าที่แทนได้ดี อาการบาดเจ็บของอีวานอวิชในเกมกับแบล็กเบิร์นทำให้ฟึไรราได้เล่นในตำแหน่งแบ็กขวาที่เขาถนัด มีส่วนสำคัญในชัยชนะสำคัญเหนือวิลลาและพอร์ตสมัท ความีวินัยในเกมรับของเขาช่วยให้เชลซีบุกไปชนะแมนเชสเตอร์ยูไนเต็ดได้ถึงโอลด์แทรฟฟอร์ด ฟึไรราเล่นได้อย่างเหนียวแน่นติดต่อกันถึง 10 นัดและช่วยให้เชลซีคว้าดับเบิลแชมป์ได้ในที่สุด
# เพชรสยาม เพชรเจริญ
เพชรสยาม เพชรเจริญ นักมวยสากลชาวไทย สถิติการชก 18 ครั้ง ชนะ 8 (น็อค 4) เสมอ 1 แพ้ 9 

 เกียรติประวัติ 

 แชมป์ OBA รุ่นไลท์เวลเตอร์เวท
 ชิง 12 กรกฎาคม 2524 ชนะคะแนน โจ ลิม ที่ กรุงเทพฯ
 สละแชมป์
 เคยชิงแชมป์ต่อไปนี้แต่ไม่สำเร็จ
 ชิงแชมป์ OPBF รุ่นไลท์เวลเตอร์เวทเมื่อ 26 มกราคม 2523 เสมอกับ มู ซังโม ที่ เกาหลีใต้
 ชิงแชมป์ OPBF รุ่นเวลเตอร์เวทเมื่อ 19 พฤษภาคม 2528 แพ้น็อค ฮวาง จุนซุก ยก 7 ที่ เกาหลีใต้